Марко Ганчев
Последната врата

chitanka.info

Дилемите опират

и до такова нещо.

Не ща да ме кремират.

И не че е зловещо.

Не са голяма нега

пръстта и търнокопа.

Избирам по ковчега

земя да ми изхлопа.

Това е по причина

решителна и ясна:

когато си замина,

вратата да им хласна.

Април 1989

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.